Ámor nyílai
A szép Cythere férje
Lemnosi műhelyében
Erosnak egy nyilat vert.
Lépmézbe mártogatta
Hegyét Cypris. De Eros
A mézbe mérget öntött.

S ím a minap az ádáz
Ares jött a csatából,
S dárdája nagy nyelében
Kevélykedék, s az Eros,
Könnyű nyílát nevette.

Ki tudja? mondja Eros,
De hát ha karjaidnak
Nyilam nehézke is lesz?

Lenyúla Ares nyiláért,
S titkon mosolyga Cypris.
Lihegve monda az isten:
„Ah, fogd nyilad, gonosz! fogd!”
S Areshez Eros így szól:
„Csak tartsd meg azt, ha könnyű.”
Versek